15 257 



ukjendte Vandflod, som oversvømmede en slor Deel af de danske og tydske Kyster langs 

 Østersøen og medførte Død og Ødelæggelse til alle Punkter, over hvilke den brød frem 



med ustandselig Magt. 



Den ualmindelige Hastighed, hvormed Vandfloden steg, og den Ødelæggelse, som 

 den frembragte overall, gav imidlertid en heldig Anledning til, at en stor Mængde Mennesker 

 paa alle, de hjemsøgte Punkter holdt nøje Udkig med , hvorledes Vandet steg og faldt. 

 Fremdeles gav Vandflodens overordentlig hurtige Stigen, der ikke syntes at staa i Forhold 

 til Stormens Magt, derhos Anledning til forskjellige Forestillinger om den sandsynlige Aarsag 

 til dette skrækkelige Naturphænomen , hvis Lige Ingen havde kjendt; thi vel var Stormen 

 meget stærk, men den var dog i det Hele ingenlunde haardere eller mere orkanagtig, end 

 man undertiden havde havt den, idet Stormen hverken afrev Tagsteen af Bygninger eller 

 omblæste Træer i nogen betydeligere Grad, end tidligere ofte var skeet, uden at en saadan 

 Vandflod deraf havde været en Følge. Temmelig almindelig blev det derfor antaget, at 

 Vandfloden til en væsentlig Deel i det Mindste havde sin Grund i en Jordrystelse, som 

 sagdes at være følt paa Bornholm og som formentes at have sat Østersøens Vand i en 

 saa pludselig og stærk Bevægelse, at Stormfloden deraf havde været Folgen. 



Ved Gjennemlæsningen af de første Beretninger, som Aviserne bragte om denne 

 mærkelige Naturbegivenhed, førtes min Tanke tilbage til mine tidligere Iagttagelser af 

 Vandbevægelserne ved Kjøbenhavn, da alt syntes mig at lyde hen paa, at Vandfloden af 

 13de November 1872 ikke var Andet end en ganske usædvanlig storartet Virkning af samme 

 Slags, som jeg tidligere havde havt Lejlighed til at undersøge i Farvandene omkring Kjo- 

 benhavn. Der opstod da naturligt hos mig den Tanke saa hurtigt som muligt at søge 

 indsamlet den store Mængde Iagttagelser over Begivenhedernes Gang, som paa alle Punkter, 

 hvor Stormfloden havde raset, endnu maatte antages at være i frisk Minde, for ved Hjælp 

 af alle disse ganske ualmindeligt stærkt udprægede Naturphænomener og de dertil knyttede 

 sørgelige Erfaringer om Stormen og Stormflodens Udvikling at søge at komme til Kundskab 

 om de almindelige Love, hvorefter dette og lignende Naturphænomener udvikle sig. 



Til dette Øjemed lod jeg derfor i den Berlingske Tidende for den I9 (| e November 

 1872 indrykke en almindelig Opfordring til rundt om i Landet og navnlig langs alle vore 

 Kyster at samle Oplysninger om Stormen og det derved fremkaldte Højvande, idet jeg tillige 

 samtidigt henvendte mig til Indenrigsministeriet for om muligt ved Sammes Foranstaltning 

 at faa indsamlet de nødvendige Oplysninger fra forskjellige Egne i Danmark. I lige 

 Maade henvendte jeg mig til Udenrigsministeriet med Anmodning om ved dette Mini- 

 steriums gode Hjælp saa vidt muligt ogsaa at erholde lignende Oplysninger fra Sverrig 

 og Norge, Rusland og Tydskland, og jeg havde den Glæde overalt at modtage Lofter om, 

 at man var villig til at hjælpe mig paa bedste Maade med Indsamlingen af de omhandlede 

 Oplysninger. 



